Správa zo zahraničnej pracovnej cesty
1.	Účastníci ZPC:
Titul, meno a priezvisko:	Mgr. Emília Skalská	
Pracovisko:	Ministerstvo školstva, vedy, výskumu a športu SR, Stromová 1, Bratislava	
Pracovné zaradenie:	Odborný zamestnanec odboru špeciálnych škôl, špeciálnych výchovných zariadení a poradenských zariadení	
Znalosť jazykov:	N - čiastočne, AJ - čiastočne, RJ	

2.	Zahraničná pracovná cesta:
Štát:	Česká republika	
Mesto:	Ostrava	
Vykonaná v doch:	16. – 17. 4. 2013	
Prijímajúca organizácia:	Diagnostický ústav pro mládež a středisko výchovné péče	
Účel cesty:	Výmena pracovných skúseností, príklady dobrej praxe
	
Spôsob financovania:	Cestovné a pobytové náklady: Združenie odborných učilíšť Slovenska 	
3.	Rámcový program pobytu:

16. 4. 2013	Príchod, ubytovanie, oboznámenie sa s fungovaním diagnostického ústavu, prednáška dvoch etopédov,  prehliadka zariadenia. 	
17. 4. 2013	Prednáška riaditeľa Diagnostického ústavu – p. Mgr. Petr Krol. Výmena profesionálnych skúseností.
 
Prehliadka Výchovného ústavu Ostrava – Hrabúvka.
Prednáška riaditeľa zariadenia - p. Mgr. Pavel Němynář.	

		
4.	Stručný priebeh pracovnej návštevy
Odborní zamestnanci Diagnostického ústavu nám podrobne vysvetlili fungovanie a chod zariadenia, spoločne sme si prezreli jeho priestory. Diagnostické ústavy v ČR sú zamerané najmä na diagnostiku detí, legislatívne ich zastrešuje (ako aj Výchovné ústavy) zákon č. 109/2002 Sb. o výkonu ústavní výchovy nebo ochranné výchovy ve školských zařízeních a o preventivné výchovné péči ve školních zařízeních.
Na druhý deň nás prijal riaditeľ zariadenia, ktorý nám po odbornej prezentácii  účelu a chodu zariadenia ochotne zodpovedal naše otázky.
 
Popoludní sme sa presunuli do hlavného cieľa našej pracovnej cesty, ktorým bol Výchovný ústav Ostrava – Hrabúvka ktorý je oddelením pre deti vyžadujúce sústavnú, intenzívnu a  individuálnu starostlivosť.
 Celým zariadením nás sprevádzala sociálna pracovníčka, ktorá nám výchovný ústav nielen uukázala, ale aj podrobne vysvetlila jeho charakteristiku a štruktúru, postup pri prijímaní, premiestňovaní a prepúšťaní detí, organizáciu výchovno-vzdelávacích činností v zariadení, starostlivosti o deti,  ich práva a povinnosti, tiež práva a povinnosti pracovníkov zariadenia, úhradu nákladov, postupy pri zaisťovaní bezpečnosti a ochrany zdravia detí. Podrobne nám vysvetlila tzv. kreditný systém, ktorý je hlavným nástrojom rozvoja osobnosti dieťaťa a prostriedkom jeho reedukácie. 
Vzorom nielen systémovým, ale aj architektonickým bolo zariadenie vo Veľkej Británii.
5.	Odporúčané závery
Charakteristika, štruktúra a činnosť Výchovného ústavu Hrabúvka by mohla byť pre Slovenskú republiku  významnou oporou pri eventuálnom budovaní podobného zariadenia, ktoré v SR chýba. 

6.	Prehľad prinesenej dokumentácie a miesto jej uloženia
Neboli prinesené žiadne dokumenty.

7.   Prínos ZPC
Rezort školstva, vedy, výskumu a športu SR plánuje riešiť umiestňovanie detí vyžadujúcich zvýšenú starostlivosť a detí s ochranným režimom  vyčlenením, resp. zriadením reedukačného centra v zmysle § 122 ods. 7 písm. a) a b) zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov. 

8.  Spôsob zverejnenia výsledkov

Súhlasím so zverejnením správy na internete.

Dátum: 26. 4. 2013

Správu vypracovala:     

Mgr. Emília Skalská, odborný zamestnanec odboru špeciálnych škôl, špeciálnych výchovných zariadení a poradenských zariadení

Správu schválil:     		

Mgr. Zdenko Krajčír, generálny riaditeľ sekcie regionálneho školstva